Հավելված N 1

**ՊԱՅՄԱՆԱԳԻՐ N**

**ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ ՎԵՐԱԲԵՐՅԱԼ**

|  |  |
| --- | --- |
| Քք. Երևան | \_\_\_ \_\_\_\_\_\_\_\_\_\_ 2022թ |
|  |  |

Հայաստանի Հանրապետության էկոնոմիկայի նախարարությունը, ի դեմս նախարարության գլխավոր քարտուղարի պարտականությունները կատարող Ա.Խառատյանի (այսուհետ՝ Նախարարություն), որը գործում է Նախարարության կանոնադրության հիման վրա, մի կողմից, և քաղաքացի/ՍՊԸ/ԱՁ (անձնագիր AA 0000000, տրվ. 00.00.0000թ., 000-ի կողմից)/(ՍՊԸ/ԱՁ գրանցման համար\_\_\_\_\_\_\_\_\_\_\_) ի դեմս տնօրեն\_\_\_\_\_\_\_\_\_\_), (այսուհետ՝ Շահառու), (այսուհետ միասին՝ Կողմեր) հիմք ընդունելով Հայաստանի Հանրապետության կառավարության 2022 թվականի օգոստոսի 4-ի N 1220-Լ որոշմամբ հաստատված «Հայաստանի Հանրապետությունում գյուղատնտեսական նշանակության հողերի միավորման (կոնսոլիդացիայի) աջակցության 2023-2025 թվականների» ծրագիրը (այսուհետ` Ծրագիր), կնքեցին սույն պայմանագիրը (այսուհետ` Պայմանագիր) հետևյալի մասին.

**1.ՊԱՅՄԱՆԱԳՐԻ ԱՌԱՐԿԱՆ**

1.1 Սույն Պայմանագրով՝ Շահառուն պարտավորվում է Ծրագրի շրջանակներում միավորել փոքր չափերով և մասնատված գյուղատնտեսական նշանակության հողատարածքներ, իրականացնել Ծրագրի N 1 աղյուսակով նախատեսված աշխատանքները կամ դրանց մի մասը, իսկ Նախարարությունը պարտավորվում է իրականացված աշխատանքների դիմաց տրամադրել Ծրագրով սահմանված փոխհատուցում։

**2. Կողմերի իրավունքներն ու պարտականությունները**

2.1 **Նախարարությունն** իրավունք ունի.

2.1.1 Պայմանագիրը կնքելուց հետո՝ հինգ տարվա ընթացքում, ցանկացած ժամանակ իրականացնելու մոնիթորինգ,

2.1.2 Ծրագրով սահմանված պահանջների խախտում արձանագրելու դեպքում իր հայեցողությամբ սահմանել թերությունների վերացման ողջամիտ ժամկետ,

2.1.3 Չփոխհատուցել Շահառուի կողմից Ծրագրի N 1 աղյուսակով սահմանված աշխատանքների կամ դրանց մի մասի համար կատարված ներդրումները, եթե դրանք չեն իրականացվել Պայմանագրով սահմանված ժամկետում կամ մոնիթորինգի բացասական արձանագրությամբ չեն համապատասխանում Ծրագրով սահմանված պահանջներին:

2.2 **Նախարարությունը** պարտավոր է՝

2.2.1 Հողամասերի միավորումից հետո՝ մինչև Ծրագրի N 1 աղյուսակով սահմանված աշխատանքները սկսելը, շահառուի կողմից ներկայացված դիմումի համաձայն՝ 10 աշխատանքային օրվա ընթացքում իրականացնել մոնիթորինգ։

2.2.2 Ծրագրի 16-րդ կետով սահմանված փաստաթղթերը Շահառուի կողմից թղթային կամ էլեկտրոնային տարբերակով Նախարարություն ներկայացնելուց և Նախարարության կողմից իրականացված մոնիթորինգի դրական արձանագրությունից հետո փոխհատուցման ենթակա գումարը 10 աշխատանքային օրվա ընթացքում փոխանցել Շահառուի հաշվեհամարին։

2.3 **Շահառուն** իրավունք ունի՝

2.3.1 Անհրաժեշտության դեպքում պահանջել պարզաբանումներ Ծրագրի դրույթների վերաբերյալ,

2.3.2. Պահանջել փոխհատուցում Նախարարությունից, Ծրագրի 16-րդ կետով սահմանված գոծընթացն ավարտելուց հետո՝ իրականացված մոնիթորինգի դրական արձանագրության պարագայում։

2.4 **Շահառուն** պարտավոր է՝

2.4.1 Պահպանել Ծրագրով սահմանված պահանջները,

2.4.2 Միավորված հողամասում իրականացնել Ծրագրի N 1 աղյուսակով նախատեսված աշխատանքները կամ դրանց մի մասը և 11-րդ կետերով սահմանված պահանջները, պայմանագրի կնքման օրվան հաջորդող օրվանից առավելագույնը երկու տարվա ընթացքում,

2.4.3 Չխոչընդոտել Նախարարության կողմից իրականացվող մոնիթորինգին,

2.4.4 Սույն Պայմանագիրը կնքելուց հետո Ծրագրի 10-րդ կետով սահմանված կարգով և ժամկետներում Նախարարություն ներկայացնել հաշվետվություն,

2.4.5 Ծրագրի դրույթները խախտելու դեպքում փոխհատուցված գումարը վերադարձնել ՀՀ պետական բյուջե այդ մասին ծանուցումն ստանալուց հետո մեկամսյա ժամկետում:

**3․ Պայմանագրի գինը և վճարման կարգը**

3․1 Պայմանագրի գինը որոշվում է փաստացի կատարված և փոխհատուցման ենթակա ծախսերի հիման վրա՝ համաձայն Ծրագրի և սահմանվում է գրավոր համաձայնությամբ։

3.2 Նախարարությունը փոխհատուցման ենթակա գումարը փոխանցում է Շահառուին հաշվարկային հաշվին անկանխիկ եղանակով:

**4. Մոնիթորինգը**

4.1 Նախարարությունը Ծրագրի իրականացման վերջնական արդյունքների համապատասխանության գնահատման նպատակով իրականացնում է մոնիթորինգ:

4.2 Մոնիթորինգի իրականացման ընթացքում բացահայտված թերացումների ու բացթողումների շտկման նպատակով Շահառուին տրվում են գրավոր ցուցումներ և առաջարկություններ:

4.3 Մոնիթորինգի իրականացման ընթացքում Շահառուից կարող են պահանջվել գրավոր պարզաբանումներ և բացատրություններ:

**5. Կողմերի պատասխանատվությունը**

5.1 Սույն պայմանագրով Շահառուն պարտավորվում է ՀՀ\_\_\_\_\_\_\_\_\_մարզի \_\_\_\_\_\_\_\_\_ համայնքում (անշարժ գույքի սեփականության իրավունքի գրանցման վկայական N 00000000) իրականացնել գյուղատնտեսական նշանակության հողերի միավորում և Ծրագրի N 1 աղյուսակով սահմանված աշխատանքների կամ դրանց մի մասի կատարում, իսկ Նախարարությունը պարտավորվում է կատարել Շահառուի կողմից կատարված ծախսերի փոխհատուցում Ծրագրով սահմանված չափով:

5.2 Պայմանագրով նախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվություն են կրում Հայաստանի Հանրապետության օրենսդրությամբ սահմանված կարգով։

**6. Պայմանագրի փոփոխման և լուծման կարգը**

6.1 Պայմանագիրը կարող է փոփոխվել և լուծվել Կողմերի համաձայնությամբ՝ Ծրագրի պահանջների պահպանմամբ։ Պայմանագրի փոփոխման կամ լուծման վերաբերյալ համաձայնությունը կնքվում է գրավոր։

**7. Անհաղթահարելի ուժի ազդեցությունը (ֆորս-մաժոր )**

7.1 Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն Պայմանագիրը կնքելուց հետո, և կողմերը այն չէին կարող կանխատեսել կամ կանխարգելել: Այդպիսիք են՝ երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով սահմանված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին:

**8. Վեճերի լուծման կարգը**

8.1 Սույն Պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են ՀՀ օրենսդրությամբ սահմանված կարգով:

**9. Այլ պայմաններ**

9.1 Պայմանագիրը կնքված է հայերեն լեզվով, երեք օրինակից, որոնք ունեն հավասարազոր իրավաբանական ուժ: Յուրաքանչյուր կողմին և ՀՀ Կադաստրի կոմիտեին տրվում է մեկական օրինակ:

9.2 Պայմանագրով չնախատեսված դրույթները կարգավորվում են Ծրագրով սահմանված պահանջներով:

9.3 Սույն Պայմանագիրը գործում է 5 (հինգ) տարի ժամկետով, որը հիմք է պայմանագրի գործողության ընթացքում «Գույքի նկատմամբ իրավունքների պետական գրանցման մասին» ՀՀ օրենքի 10-րդ հոդվածի 1-ին կետի 4-րդ ենթակետի համաձայն գույքի նկատմամբ օտարման սահմանափակում կիրառելու համար։

**10. Կողմերի հասցեները, բանկային վավերապայմանները և ստորագրությունները**

|  |  |  |  |  |  |  |  |
| --- | --- | --- | --- | --- | --- | --- | --- |
| **ՆԱԽԱՐԱՐՈՒԹՅՈՒՆ** | **ՇԱՀԱՌՈՒ** |  |  |  | **ՄԱՏԱԿԱՐԱՐ** |  |  |
| ՀՀ էկոնոմիկայի նախարարություն  Հասցե`  0010, ք. Երևան, Մհեր Մկրտչյան 5  ՀՀ ֆինանսների նախարարության  գործառնական վարչություն  Հ/Հ \_\_\_\_\_\_\_\_\_\_\_\_\_\_\_  ՀՎՀՀ 02698604  ՀՀ Էկոնոմիկայի նախարարության  գլխավոր քարտուղարի  պարտականությունները կատարող  ԱՐՄԻՆԵ ԽԱՌԱՏՅԱՆ | ————————  Հասցե՝ ՀՀ ք \_\_\_\_\_\_\_\_\_,  \_\_\_\_\_\_\_ փող. 00, բն. 00  Անձնագիր AA 0000000,  տրվ. 00.00.0000թ., 000-ի կողմից  Հեռ.+374 00 000 000  «\_\_\_\_\_\_\_\_ ԲԱՆԿ» ՓԲԸ  Հ/Հ 000000000000000 |  |  |  | ***\_\_\_\_\_\_\_\_\_\_\_\_\_\_\_\_\_\_\_***  Հասցե՝ ՀՀ \_\_\_\_\_\_\_ մարզ,  \_\_\_\_\_\_\_\_\_ համայնք,  \_\_\_ փողոց, տուն \_\_\_\_  անձնագիր AA 0000000,  տրվ. \_\_\_\_\_\_\_\_թ., -ի կողմից  Հեռ.+374 \_\_\_\_\_\_\_\_\_\_\_  «\_\_\_\_\_\_\_\_\_\_ԲԱՆԿ» ԲԲԸ  ՀՎՀՀ 00000000  Հ/Հ 000000000000 |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) Կ. Տ. | \_\_\_\_\_\_\_\_\_\_\_\_\_\_\_\_\_\_\_\_  (ստորագրություն) |  |  |  | \_\_\_\_\_\_\_\_\_\_\_\_\_\_\_\_\_\_  (ստորագրություն) Կ.Տ |  |  |